Сяргей Міхайлавіч Балановіч

Сяргей Балановіч (нар. , ) — беларускі футбаліст, паўабаронца віцебскага «Макслайна». Ігрок нацыянальнай зборнай Беларусі (2012—2018).

 Клубная кар’ера 
Выхаванец пінскага футбола, гуляў за пінскую «Хвалю».

У 2008 годзе перабраўся ў салігорскі «Шахцёр», дзе хутка стаў адным з асноўных ігракоў. Звычайна выступаў на пазіцыі правага паўабаронцы, пазней стаў чаргавацца на гэтай пазіцыі з Аляксеем Рыасам.

7 чэрвеня 2013 года ў матчы за зборную атрымаў траўму, але праз месяц вярнуўся ў асноўны склад.

Па заканчэнні сезона 2013 у паслугах Балановіча былі зацікаўлены некалькі клубаў (у прыватнасці, мінскае «Дынама»), але ў выніку ў лютым 2014 падоўжыў кантракт з «Шахцёрам».

У жніўні 2014 года перайшоў у пермскі «Амкар», дзе здолеў замацавацца ў асноўным складзе. Па заканчэнні сезона 2017/18 «Амкар» спыніў існаванне, і ў ліпені 2018 года паўабаронца вярнуўся ў «Шахцёр», дзе неўзабаве таксама стаў іграком стартавага складу. У снежні 2019 года падоўжыў кантракт з салігорскім клубам.

У студзені 2021 года быў адхілены ад складу «Шахцёра», не трапіў на збор каманды ў ААЭ і неўзбаве пакінуў клуб. У лютым 2021 года стаў іграком тальяцінскага «Акрона» з расійскай ФНЛ, дзе гуляў да канца сезона 2020/21.

У ліпені 2021 года стаў трэніравацца са «Слуцкам» і ў жніўні афіцыйна папоўніў склад клуба. Гуляў пераважна ў стартавым складзе каманды. У студзені 2022 года пакінуў «Слуцк», а ў лютым стаў іграком рагачоўскага «Макслайна». У якасці іграка стартавага складу дапамог «Макслайну» па выніках сезона 2022 выйсці ў Вышэйшую лігу, куды клуб, аднак, не быў дапушчаны. У лютым 2023 года падоўжыў пагадненне з «Макслайнам», які пераехаў у Віцебск. У лютым 2024 года зноў падоўжыў кантракт з клубам.

 Міжнародная кар’ера 
Гуляў за моладзевую зборную Беларусі, у тым ліку на чэмпіянаце Еўропы ў Швецыі ўлетку 2009 года.

7 чэрвеня 2012 года дэбютаваў за нацыянальную зборную ў таварыскім матчы супраць Літвы. Пазней стаў трывала выклікацца ў зборную. Галоўны трэнер Георгій Кандрацьеў стаў часцей выкарыстоўваць Балановіча на пазіцыі правага абаронцы.

 Дасягненні 
   Чэмпіён Беларусі: 2020
   Срэбраны прызёр чэмпіянату Беларусі (5): 2010, 2011, 2012, 2013, 2018
   Бронзавы прызёр чэмпіянату Беларусі: 2019
  Уладальнік Кубка Беларусі (2): 2014, 2019
  У спісе 22 найлепшых ігракоў чэмпіянату Беларусі: 2011, 2012, 2013, 2014

 Статыстыка выступленняў 
СезонДывізіёнКлубКраінаМатчыГалы 2004  Д3  Пінск-900    2  0 2005  Д3  Пінск-900    19  5 2006  Д2  Хваля    24  3 2007  Д2  Хваля    21  7 2008  Д1  Шахцёр    20  3 2009  Д1  Шахцёр    23  3 2010  Д1  Шахцёр    29  5 2011  Д1  Шахцёр    28  3 2012  Д1  Шахцёр    29  3 2013  Д1  Шахцёр    25  3 2014 (1)  Д1  Шахцёр    17  1 2014/15  Д1  Амкар    24  0 2015/16  Д1  Амкар    26  0 2016/17  Д1  Амкар    22  0 2017/18  Д1  Амкар    16  0 2018 (2)  Д1  Шахцёр    12  3 2019  Д1  Шахцёр    24  3 2020  Д1  Шахцёр    23  1 2020/21 (2)  Д2  Акрон    12  0 2021 (2)  Д1  Слуцк    10  0 2022  Д2  Макслайн    24  0 2023  Д2  Макслайн    28  0

 Крыніцы 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Хваля Пінск
Катэгорыя:Ігракі ФК Шахцёр Салігорск
Катэгорыя:Ігракі ФК Амкар Перм
Катэгорыя:Ігракі ФК Акрон Тальяці
Катэгорыя:Ігракі ФК Слуцк
Катэгорыя:Ігракі ФК Макслайн